Diari Oficial de la Generalitat Valenciana


Sumari del DOGV 6219, del 04-03-2010 (2010/2154)

Notificació de resolució de sol·licitud de cèdula d'urbanització al terme municipal de Planes. Expedient número PL-05/0837.
---------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2154


Data del document
:   15-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució de sol·licitud de cèdula d'urbanització al terme municipal de Planes. Expedient número PL-05/0837. [2010/2154]  
Pel fet d'haver resultat infructuoses les gestions realitzades per a efectuar la notificació dirigida a Carmelo José Vicens Ash al domicili que figura en la seua sol·licitud de cèdula d'urbanització, exp. PL-05/0837, av. de Lepant, núm. 2, del Poble Nou de Benitatxell, d'acord amb el que preveu l'art. 59.4 de la Llei de règim jurídic de les administracions públiques, es porta a efecte per aquest edicte.  
Acte que es notifica:   
«Expedient: PL-05/0837. Planes. Cèdula d'urbanització per a programa d'actuació integrada del sector Mas de la Foia, sol·licitada per Vicens Ash Inversiones, SL.  
El director general d'Urbanisme, en data 16 de novembre de 2009, va dictar la resolució següent:  
Antecedents de fet  
Primer. Amb data 23 de novembre de 2005, Carmelo José Vicens Ash, en representació de la mercantil Vicens Ash Inversiones SL, va presentar en el Servei Territorial d'Ordenació del Territori d'Alacant la sol·licitud de cèdula d'urbanització de referència.  
Segon. En data 23 de desembre de 2005, se li va notificar l'existència de discrepàncies entre distints documents continguts en el Pla parcial modificatiu aprovat per la CTU de data 9 de març de 2005, per la qual cosa calia la corresponent correcció d'errades o modificació puntual, si escau, indicant la impossibilitat d'expedir la cèdula sol·licitada fins a la resolució definitiva i posterior publicació d'aquesta correcció.   
Tercer. En data 3 d'octubre de 2007, després de l'aprovació per la Comissió Territorial d'Urbanisme, en la sessió de 17 de juliol de 2006, de la correcció d'errades del Pla parcial modificatiu del sector Mas de la Foia i la posterior publicació en el Diari Oficial de la Comunitat Valenciana, li va ser notificada la necessitat de justificar la tramitació del programa d'actuació integrada d'acord amb la Llei 6/1994, reguladora de l'activitat urbanística, d'acord amb el que estableix el punt dos de la disposició transitòria primera de la Llei 16/2005 de 30 de desembre, urbanística valenciana.  
Quart. El 28 de gener de 2008 es requereix de nou al promotor de la necessitat d'esmenar les deficiències i es reitera l'advertiment d'arxiu de l'expedient iniciat si transcorreguts tres mesos des de la recepció continua sense acomplir el requeriment (art. 92 de la Llei de Règim Jurídic de les Administracions Públiques i del Procediment Administratiu Comú), complint-se el termini esmentat el dia 28 d'abril de 2008.  
Cinqué. Mitjançant un escrit de data 9 de desembre de 2008 s'intenta notificar al promotor, sense èxit, la resolució de l'expedient en un termini de 15 dies si no aporta la documentació sol·licitada el 3 d'octubre de 2007.   
Sisé. El 9 de març de 2009 es remet la notificació, de data 9 de desembre de 2008, a l'Ajuntament del Poble Nou de Benitatxell per a l'exposició d'aquesta en el tauler d'anuncis, en constar com a últim domicili conegut. Aquesta mateixa notificació es publica en el BOP de data 1 d'abril de 2009.  
Fonaments jurídics  
Primer. Competència per a l'evacuació de l'informe.  
De conformitat amb l'article 9, apartat c) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell correspon a la direcció general competent en matèria d'ordenació del territori i urbanisme: "c) Exercir les competències d'emissió d'informes urbanístics previs o preliminars i d'arbitrar solucions de concert amb els municipis o de conciliació de posicions entre administracions, previstes en els articles 83, 96, 112 i 191.5 de la Llei urbanística valenciana, com també atorgar cèdules d'urbanització."  
Segon. De conformitat amb el que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, quan es produïsca la paralització d'un procediment iniciat a sol·licitud de l'interessat per causa imputable a aquest, l'administració l'advertirà del fet que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació l'administració acordarà l'arxiu de les actuacions.  
Vist el precepte legal esmentat i la resta de general i pertinent aplicació i considerant que ha transcorregut en excés el termini abans esmentat, resolc,  
Declarar la caducitat de l'expedient iniciat a instàncies de la mercantil Vicens Ash Inversiones, SL, sent factible aquesta declaració ja que la qüestió suscitada no afecta l'interés general.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, d'acord amb l'article 13.2 del Decret 162/2007, de 21 de setembre, pel qual s'aprova el Reglament dels òrgans urbanístics de la Generalitat, en el termini d'un mes comptador a partir de l'endemà de la data de recepció d'aquesta notificació, segons el que disposen els articles 114 i 115 de la llei 30/1992, de 26 de novembre, de règim jurídic de les administracions públiques i del procediment administratiu comú.'  
Tot això sense perjudici que es puga exercir qualsevol altre recurs o acció que considere oportú.»  
Alacant, 15 de gener de 2010.- El director territorial de Medi Ambient, Aigua, Urbanisme i Habitatge: Ramón Rizo Aldeguer.